Antropologia Feminista Ikerketa Taldea

Antropologia Feminista Ikerketa Taldea (edo AFIT) Euskal Herriko Unibertsitateko ikertaldea da. UPV/EHUko Parte Hartuz eta NOR ikertaldeekin batera EMAN Prestakuntza eta Ikerkuntza Unitatea osatzen dute taldekideek.

Marko  teoriko  eta  metodologiko  feministan kokatzen da taldearen jarduera. 2008-2009  ikasturtetik Ikerketa  Feministak  eta  Generokoak  Masterraren  antolakuntzan  eta  irakaskuntzan  ere  hartzen  du  parte,  baita  izen  bereko  doktoretza  programan  ere.

Ikerketa lerroak 
Mari Luz Estebanek koordinatzen duen talde honen ikerketa-ildoa marko teoriko eta metodologiko feminista aztertzea da, eta hor barruan ikerketa lerro nagusiak lau dira: (1) Gaur egungo egoera politiko eta ekonomikoan desparekotasun eta bazterketa prozesuak. (2) Eremu ezberdinetako parekidetasun politikak eta politika feministak. (3) Emozioak, praktikak eta gorputz politikak, eta identitateen birformulazioa. (4) Ikuspegi teoriko eta metodologiko ezberdinen berrikustea.

Sariak eta errekonozimenduak 
Taldea oso ezaguna da bai Espainiako estatuan baita Latinoamerikan eta Europako zenbait herrialdetan ere; 50etik ponentzia gonbidatu eman dituzte estatuko eta nazioarteko kongresutan.

 2015: Micaela Portilla saria jaso zuen Mari Luz Estebanen zuzendaritzapean Itxaso Martin Zapirainek egindako tesiak
 2015: Ikergazte kongresuko batzorde akademikoko kide izan zen gizarte zientziak eta zuzenbidea arloan.
 2015: Emakumeen eta gizonen arteko berdintasunaren arloko ikerlanen argitalpenen III. Lehiaketako saria, Emakundek emana (Emakumearen Euskal Erakundea), honako lan honekin: Continuidades, problemas y rupturas frente a la igualdad: Jóvenes y relaciones de género en el País Vasco. Egileak: Mari Luz Esteban (koord.), Maggie Bullen, Carmen Díez Mintegui, Jone M. Hernández eta Elixabete Imaz.
 2016: Micaela Portilla saria jaso zuen Maider Zilbeti Pérezek egindako tesiak, Mari Luz Esteban eta Arantza Camposen zuzendaritzapean egindakoa.
 2017: Ikergazte kongresuko batzorde akademikoko kide izan zen gizarte zientziak eta zuzenbidea arloan.
 2018: Udako Euskal Unibertsitatean 2018/2019 ikasturteko sarrera-hitzaldia irailaren 27an Eibarren izenburu honekin: “Zientzia ikusten topaketa, probokazio eta eraldaketa gisa. Proposamena antropologia feministatik”.
 2019: Ikergazte kongresuko batzorde akademikoko kide izan zen gizarte zientziak eta zuzenbidea arloan.
 2019: sarrera-hitzaldia Antropologia, osasun eta feminismoei buruzko II. Jardunaldietan - Genero sistema bizitzetan 2019-05-24 “Antropologia, Feminismoa eta Osasuna: Elkarrizketak, tentsioak eta analisi-ikuspegiak” (Bideoa) // “Antropología, Feminismo y Salud: Diálogos, tensiones y perspectivas de análisis” ) II JORNADAS DE ANTROPOLOGÍA, SALUD Y FEMINISMOS - El sistema de Género en las vidas 24-05-2019), Facultad de Ciencias Políticas y Sociología. Universidad Complutense de Madrid. Hasierako ekitaldiko ponentzia:“Antropología, Feminismo y Salud: Diálogos, tensiones y perspectivas de análisis”.
 2020: Hizlaria UPV/EHUko ikasturte-hasierako ekitaldian. “UPV/EHU eta COVID-19a: ikaskizunak eta etorkizunerako erronkak” Inmaculada Arostegui, Gorka Orive, Juan José Unzilla, Mari Luz Esteban, eta Sara de la Rica 
 2020: Micaela Portilla saria jaso zuen Maria Zapata Hidalgok egindako tesiak, Mari Luz Esteban zuzendaritzapean .

Erreferentziak

Ikus, gainera 

 Amaia Agirre Miguélez
 Margaret Bullen
 Jone Miren Hernández García
 Marta Luxán
 Parte Hartuz ikertaldea
 NOR ikertaldea

Kanpo estekak 

 Webgune ofiziala

Euskal Herriko Unibertsitatea
Feminismoa
Ikerkuntza
Euskarazko ikerketa taldeak